paragraph_text: Veliki dio vremena provedenog u istraživanju, Wieschaus se je fokusirao na embriogenezu vinske mušice (lat. Drosophila melanogaster), posebno na događaje u fazi ranog embrija. Najveći dio genskih proizvoda koje koristi embrij u toj fazi razvoja, dolazi iz neoplođenog jajašca i proizveden je transkrpicijom još u ženskoj spolnoj stanici tijekom oogeneze. Mali dio genetskih proizvoda nastaje transkripcijom u samom embriju. Njegovo istraživanje usmjerilo se na gene koji su aktivni u zigoti, zato što je vjerovao da vremenski i prostorni raspored njihove transkripicije kontrolira normalne faze embrionalnog razvoja.